Ge e ba o ile wa kgetha go kgaotša go hlankela o le mogolo, o swanetše go naganišiša ka mabaka ao a dirilego gore o tšee phetho yeo. Na o be o imetšwe ke mathata a gago? Na o ile wa kgaotša go ba mogolo ka gobane o ile wa thoma go phegelela dilo tše dingwe bophelong? Na o ile wa nyamišwa ke go se phethagale ga batho ba bangwe? Go sa šetšwe gore bothata e be e le eng, gopola gore o be o kgona go thuša ba bangwe ka ditsela tše dintši ge o be o le mogolo. Dipolelo tša gago di be di ba matlafatša, mohlala wa gago o ba kgothatša gomme maeto a gago a bodiši a be a ba thuša go kgotlelela diteko. Modiro wo o bego o o dira o le mogolo yo a botegago o be o thabiša pelo ya Jehofa, go etša ge le wena o be o go thabiša.—Die. 27:11.